

                                                           E l ő t e r j e s z t é s

Nyúl Község Önkormányzat Képviselőtestületének 2023.március hó 28. napján tartandó ülésére

Tisztelt Képviselő-testület!

Nyúl Község Önkormányzat Képviselő-testülete 2022. augusztus havi ülésén tárgyalta és fogadta el a 12/2022.(VIII.30.) önkormányzati rendeletét a nyersanyagnormákról és a fizetendő térítési díjakról.
Ezt a rendeletet módosítani kellett, mivel a házi segítségnyújtás, valamint a házi segítségnyújtás szociális segítés intézményi térítési díját módosítani kellett, mivel ezeket a feladatokat Pannonhalma Többcélú Kistérségi Társulás látja el. Ezeket a módosításokat a képviselő-testület a 15/2022.(IX.27.) önkormányzati rendeletével végrehajtotta. 
Ezeket az ellátási formákat igénybe vevők fizetési kötelezettségének mértékét településünk képviselőtestülete határozza meg. E döntés alapján a társulás székhelye szerinti önkormányzat rendeletbe foglalja a megállapított díjakat. E feladatot Pannonhalma Város Önkormányzat Képviselőtestülete látja el, a hatályos társulási szerződés alapján. 
Jelenlegi módosítás indoka az, hogy 2022. szeptember hótól kezdődően az élelmiszerárak, energiaárak jelentős mértékben emelkedtek. A magas infláció jelentős mértékben megemelte az előállítási költségeket.
A tervezetben szereplő mértékek átlagosan 20% emelkedést takarnak. Ez az emelkedés, valamint a központi költségvetés által biztosított plusz források még így sem fedezik a felmerülő teljes költségeket.


Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény (továbbiakban Szt.) 92. § (1) bekezdése alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról az önkormányzat rendeletet alkot.
Szt. 115. § (1) bekezdése szerint az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). 
Az intézményi térítési díj összege nem haladhatja meg a szolgáltatási önköltséget. 
Az intézményi térítési díj év közben egy alkalommal korrigálható. Az intézményi térítési díjat integrált intézmény esetében szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.
Szt. 115. § (2) bekezdése értelmében a kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét.
Az önköltségszámítást a 2023. évi költségvetési rendeletben elfogadott tervszámokkal elvégeztük. 
A szolgáltatási önköltség és intézményi térítési díjak számítása az alábbiak szerint alakul:
Számítási segédlet 2023. évi óvodai étkezési térítési díjhoz:		
nettó élelmiszer felhasználás 	                                   18.600.839 Ft
főzött adagszám 	                                                      26.687 adag
élelmiszer felhasználás/adagszám                                         697 Ft/adag
bruttó összesen	                                                           885 Ft/adag
A fentieket figyelembe véve a 2023. évben az óvodai egész napos étkezés térítési díja 885 Ft/adag. / bruttó /

iskolai étkeztetés
nettó élelmiszer felhasználás 	                                    12.502.575 Ft
főzött adagszám 	                                                       13.575 adag 	
élelmiszer felhasználás/adagszám	                                     921 Ft/adag
bruttó összesen                                                                     1.169 Ft/adag
A fentieket figyelembe véve a 2023. évben az iskolai étkezés térítési díja 1.170 Ft/adag. /bruttó /

menza ( napi kétszeri étkezés, tízórai/ebéd )		
nettó élelmiszer felhasználás 	                                          5.082.825 Ft
főzött adagszám                                                                      7.575 adag	 
élelmiszer felhasználás/adagszám	                                        671 Ft/adag
bruttó összesen	                                                                852 Ft/adag
A  fentieket figyelembe véve a 2023. évben az iskolai menza térítési díja 852 Ft/adag. / bruttó/
[bookmark: _Hlk508634333]
Számítási segédlet 2023. évi bölcsődei étkezési térítési díjhoz
nettó élelmiszer felhasználás                         	2.384.985 Ft
főzött adagszám 	                                                      3.345 adag
élelmiszer felhasználás/adagszám	                                 713 Ft/adag
bruttó összesen	                                                         905 Ft/adag
A fentieket figyelembe véve a 2023. évben a bölcsődei étkeztetés térítési díja 905 Ft/adag./bruttó/

Bölcsődei gondozási díj 2023. évben nem kerül megállapításra.

Tisztelt Képviselő-testület!

Kérem, hogy a rendelet-tervezetet vitassák meg és azt fogadják el.

Nyúl, 2023. március 10.

                                                                                                        Takács Lajos  sk.
                                                                                                                 jegyző












Nyúl Község Önkormányzat Képviselő-testületének
……../2023. ( III. 30.) önkormányzati rendelete
az önkormányzati intézmények térítési díjának felülvizsgálatáról, valamint az alkalmazandó nyersanyagnormáról és a fizetendő étkezési térítési díjakról

Nyúl Községi Önkormányzat Képviselő-testülete az Alaptörvény 32.cikk (1) bekezdés a) pontja, a gyermekek védelméről és a gyámügyi igazgatásról szóló 1997. évi XXXI. törvény 29.§ (1) bekezdése, a 147.§-a, 162.§ (5) bekezdése, az 1993.évi III. törvény 92.§ (1) bekezdés a) pontjában, valamint a 92.§/B. § (1) bekezdés a) pontjában foglalt felhatalmazás alapján az alábbi rendeletet alkotja:


                                                                        1.§

( 1 ) Az önkormányzat intézményeiben fizetendő térítési díjak a következők:

      a./ Bölcsőde: Bruttó:    905 Ft   
      b./  Óvoda:    Bruttó :   885 Ft
      c./ Iskola:      Bruttó: 1.170 Ft
      d./ 15 év feletti fiatal felnőtt: ebéd: bruttó: 800 Ft
      e./ Alkalmazottak: 1.)  ebéd: bruttó: 1.200 Ft   
                                    2.) ebéd -diétás: bruttó beszerzési ár + 20 %

                                                                       2. §

(1) A szociális étkezés intézményi térítési díja: bruttó: 1.200 Ft/fő
(2)  A szociális étkezésért fizetendő térítési díjakat az 1. számú melléklet tartalmazza.


                                                                      3. §

(1) A szociális ellátások keretében nyújtott házi segítségnyújtás megállapított intézményi térítési díj mértéke: 800 Ft/óra.
(2)  A fizetendő személyi térítési díjakat a rendelet 2. számú melléklete tartalmazza.
(3) A szociális ellátások keretében nyújtott házi segítségnyújtás szociális segítés megállapított intézményi térítési díja: 2.950  Ft/óra


                                                                    4.§

A szociális étkezők részére a kiszállítás költsége, a térítési díjon felül naponként bruttó 
200 Ft.


                                                                      5.§

 Az önkormányzat intézményeiben alkalmazandó nyersanyagnormákat e rendelet 3. számú melléklete tartalmazza.

                                                                    6. §

 A szociális étkezők nyersanyagnormáját e rendelet 4. számú melléklete tartalmazza


                                                                   7. §

 
(1) Ez a rendelet kihirdetése napját követő napon lép hatályba, de rendelkezéseit 2023. április 1. napjától kell alkalmazni.
(2) A rendelet hatálybalépésének napján hatályát veszti az önkormányzat intézményeiben
alkalmazandó nyersanyagnormáról és a fizetendő térítési díjakról szóló 15/2022.(IX.27.) ön-
kormányzati rendelettel módosított 12/2022.(VIII.30.) önkormányzati rendelet.

Schmiedt Henrik                                                                         Takács Lajos
  polgármester                                                                                  jegyző

A rendelet kihirdetve: 2023. március hó 30. napján 


Takács Lajos
     jegyző

























                                                                                                                1. számú melléklet



                          a ……../2023.( III.30.) önkormányzati rendelethez

Egyéni jövedelem alapján fizetendő térítési díjak jogszabály figyelembevételével!
(szociális étkezés)

                                           (hatályos: 2023. április 1.-től)



	Jövedelem igazolás alapján,  az öregségi nyugdíjminimum összegének %-ban 
	Ténylegesen fizetendő



	Jövedelemmel nem rendelkező
	ingyenes

	1 - 28.500,-Ft-ig
	 100%
	   250, - Ft

	28.501- - 76.950 Ft-ig
	101% - 200%
	   550,- Ft

	76.951,- - 105.450,- Ft-ig
	201% - 320%
	   750,- Ft

	105.451,- - 128.250,- Ft-ig
	321% - 450%
	   950,- Ft

	128.251,- Ft felett
	451%-tól
	1.200,- Ft





                                                                                                                     2. számú melléklet





                                  az ……./2023.(III………..) önkormányzati rendelethez.

                                                      (hatályos: 2023. április  1-től)



	Jövedelemkategóriák
	Ténylegesen fizetendő óradíjak
	Intézményi térítési díj
fizetendő % - a

	0  -   57.000,- Ft-ig  
	0 Ft
	0 %

	57.001,- Ft-tól  -   85.500,- Ft-ig
	320 Ft
	40 %

	85.501,- Ft-tól  -   114.000,- Ft-ig
	480 Ft
	60 %

	114.001,- Ft-tól  - 142.500,- Ft-ig
	640 Ft
	80 %

	142.501,- Ft felett
	800 Ft
	[bookmark: _GoBack]100 %







                                                                                                                3.számú melléklet



                                     a ……./2023.(III.30.)önkormányzati rendelethez.

                                                   (hatályos: 2023. április 1.-től)


Az önkormányzat intézményeiben a nyersanyagnorma a következő:

a./  Bölcsőde:  Reggeli:     185 Ft 
                        Tízórai:      108 Ft
                        Ebéd:         240 Ft
                       Uzsonna:    180 Ft 
                                          713 Ft
b./  Óvoda:  Tízórai:         199 Ft.
                      Ebéd:           299 Ft 
                      Uzsonna:     199 Ft
                                           697 Ft
  c./  Iskola:   Tízórai:         240 Ft   
                     Ebéd:            431 Ft    
                     Uzsonna:      250 Ft.  
                                           921 Ft
d./ 15 év feletti fiatal felnőtt:   ebéd: 630 Ft
d./ Alkalmazottak
                    Ebéd:            630  Ft
      
                                                                                                          

                                                                                                              4 számú melléklet




                                                Szociális étkezők nyersanyagnormája

                                                      (hatályos: 2023. április 1.től)




1./ A szociális étkezők nyersanyagnormája: 630 Ft



A 4. számú mellékletben szereplő forint összegek az ÁFA összegét nem tartalmazzák.




                                 Előzetes hatásvizsgálat, indoklás, véleményeztetés


              az önkormányzat intézményeiben alkalmazandó nyersanyagnormáról és 
a fizetendő étkezési térítési díjakról szóló ……/2023.( III. 30.) önkormányzati rendelethez 

                                                  1. Előzetes hatásvizsgálat

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

A tervezett jogszabály hatásai:
a) társadalmi, gazdasági, költségvetési hatás:
- gazdasági hatása: az ellátásban részesülőknek emelkedik a térítési díj  
b) környezeti és egészségi következmények:
- nincsenek
c) adminisztratív terheket befolyásoló hatások:
- nem releváns.

A jogszabály megalkotásának szükségessége:
- a rendelet megalkotása szükséges a magas infláció miatt, illetve a magas élelmiszer-áremelkedések miatt. 

A jogszabály alkalmazásához szükséges feltételek:
- a személyi feltétel: rendelkezésre áll. 
- szervezeti feltétel: rendelkezésre áll.
- tárgyi feltétel: rendelkezésre áll. 


2. Indoklás


A rendeletnek nincs európai uniós joggal kapcsolatos összehangolási és egyeztetési vonatkozása.


3. Véleményeztetés

A rendelet tervezetet:
X kötelező véleményeztetési kötelezettség nem terheli.
⁫ véleményeztetési kötelezettség terheli.


Nyúl, 2023. március 10.


	                                                                                                         Takács Lajos s.k.

